Jekk għandek xi kont mal-Google jaf bħalissa qed tesperjenza xi problemi, dan hekk kif il-kumpanija ħabbret li fil-jum tal-Ħamis sofriet xi ħsarat li qed taffettwa lil kull min għandu xi kont mal-Google: Gmail, Google Drive, Google Docs, Google Meet u Google Voice. Il-kumpanija qalet li fi ftit ħin irċeviet kważi tlett elef ilment minn persuni minn madwar id-dinja li rraportaw illi sabu xi problemi waqt li kienu qed jibgħatu jew jirċievu emails. Intant, Google qed tinvestiga dawn ir-rapporti filwaqt li se tkun qed taġġorna lil dawk kollha li jagħmlu użu minn wieħed mis-servizzi tagħhom tul il-ġurnata filwaqt li tkun qed taħdem biex tissolva din il-problema fl-iqsar żmien possibbli.